Mahkamah Dakwa Geng Emi Keju Samun Berantai
Channel: Durian dan Timun
Date: 16/08/2019

[ JENAYAH MINGGU INI ]

Seramai 19 ahli anggota Emi Keju didakwa di Mahkamah Sesyen Selayang dekat sini hari ini atas tuduhan menganggotai serta membantu kumpulan tersebut pada Januari hingga Julai lalu.

Tiada pengakuan direkodkan terhadap kesemua tertuduh selepas pertuduhan tersebut dibacakan secara berasingan di hadapkan Hakim Syafeera Mohd. Said memandangkan kes berkenaan di bawah bidang kuasa Mahkamah Tinggi.

Kesemua mereka yang dituduh adalah ketua geng berkenaan Zairy Huzaimi Md. Akhir, 32; Muhamad Khairuddin Osman, 25; Amirul Rezky Md. Akhir, 23; Muhamad Norrazak Azmi, 29; Jazli Jamal, 24; Mohamad Habib Abdul Jabar, 33; Abdul Rahman Mohamed Daud, 29; Muhammad Neshril Rustam 31; Makmur Saleng, 32;

Muhammad Ikmal Aizam Azwani, 18;

Muhammad Nur Farhan Sutarman, 25 dan

Muhammad Arif Aiman Mohd Rasol Ambia, 21.

Turut dituduh secara berasingan Farizuwan Baharom, 25; Nor Azuwan Hafifi Md. Akhir, 28; Mohamad Firdaues Azwani, 26; Affandy Hardey, 38; Muhamad Imran Abdullah, 23; Mohammad Kahirul Azhar Abdullah, 26 dan Mohamad Yusuf Mat Nasir, 28.

Mengikut pertuduhan, 18 daripada mereka didakwa menjadi ahli kumpulan jenayah terancang 'Geng Emi Keju' yang mana perbuatan itu dilakukan di Lot 3576 Kampung Indian Settlement, Jalan Bunga Raya 3, Batu Caves, di Gombak antara 25 Januari 2017 dan 23 Julai 2019.

Perbuatan itu didakwa mengikut Seksyen 130V(1) Kanun Keseksaan (Akta 574) 

dan boleh dihukum di bawah seksyen sama yang membawa hukuman penjara sehingga 20 tahun, jika sabit kesalahan.

Manakala bagi Mohamad Yusuf pula, dia didakwa telah membantu ahli kumpulan jenayah terancang 'Geng Emi Keju' di Warta Lama Pasar Borong Selayang antara 22 Disember 2017 hingga 23 Disember 2017.

Perbuatan itu didakwa mengikut Seksyen 130W Kanun Keseksaan (Akta 574) dan boleh dihukum di bawah seksyen yang sama yang memperuntukkan hukuman penjara sehingga 10 tahun, jika sabit kesalahan.

Kesemua pertuduhan tersebut dikendalikan Timbalan Pendakwa Raya Muhamad Iskandar Ahmad dan Mohd. Izhanudin Alias.

#MKLCRIMEDESK 
#GENGEMIKEJU
#PDRM
__

Like, Follow & Subscribes us at
Facebook  https://www.facebook.com/metronewsmedia
Twitter  https://twitter.com/twt_metronews
Instagram http://instagram.com/metronewskl


We are news provider to local TV stations & international news agencies. We are EVERYWHERE & EVERYDAY! 

We welcome any suggestions or recommendations. If you have any original recording of crime news video that you want to share with, please contact us via email at mklcrimedesk@gmail.com
Stay tune with us for more crime news especially in Kuala Lumpur, Klang Valley and Malaysia!